paragraph_text: Cilj ovog projekta je održavanjem kulturnih događanja dovesti što veći broj posjetitelja na otočić i samostan Sv. Marija, te ih uz prigodan program upoznati s ljepotama te lokacije, a isto tako što većem broju posjetitelja ukazati na potrebu hitne sanacije tog spomenika nulte kategorije, koji datira iz 12. st. S obzirom na to da je samostan poprilično devastiran i potrebna su znatna financijska sredstva, Mljetsko kulturno ljeto osmišljeno je kao jedan od načina predstavljanja hrvatske kulture kroz koncerte, predstave i izložbe slika, a sav prihod namijenjen je Zakladi Sv. Marija, osnovanoj upravo u svrhu prikupljanja sredstava za obnovu.